turjo4nis/wikipedia-bn-dump-20250701 huggingface dataset:
ইকবাল মাহমুদ (কর্মকর্তা)

ইকবাল মাহমুদ বাংলাদেশের একজন অবসরপ্রাপ্ত সরকারি কর্মকর্তা। ২০১৬ সালের ১৪ মার্চ থেকে ২০২১ সালের ৯ মার্চ পর্যন্ত তিনি দুর্নীতি দমন কমিশনের চেয়ারম্যান হিসেবে দায়িত্ব পালন করেছেন।

প্রাথমিক জীবন ও শিক্ষা 
ইকবাল ১৯৫৫ সালে তৎকালীন পূর্ব পাকিস্তানের চাঁদপুর জেলার ফরিদগঞ্জ উপজেলায় জন্মগ্রহণ করেন। তার পিতা মোহাম্মদ আবদুল লতিফ ছিলেন একজন স্কুল শিক্ষক। ১৯৭২ সালে তিনি সাতক্ষীরার আশাশুনি হাই স্কুল থেকে এসএসসি পাস করেন এবং ঢাকায় এসে নটর ডেম কলেজে ভর্তি হন। ১৯৭৪ সালে সেখান থেকে এইচএসসি পরীক্ষায় উত্তীর্ণ হন। এরপর তিনি ঢাকা বিশ্ববিদ্যালয় থেকে জনপ্রশাসনে স্নাতক ও স্নাতকোত্তর ডিগ্রি অর্জন করেন। তারপর অস্ট্রেলিয়ার নিউ সাউথ ওয়েলস বিশ্ববিদ্যালয় থেকে নীতি অধ্যয়নে আরেকবার মাস্টার্স ডিগ্রি লাভ করেন। এরপর তিনি জনপ্রশাসনে পিএইচ.ডি. সম্পন্ন করেন।

কর্মজীবন 
ইকবাল ১৯৮১ সালের জানুয়ারিতে বাংলাদেশ সিভিল সার্ভিস প্রশাসনের একজন ক্যাডার হিসেবে সরকারি চাকরিতে যোগদান করেন। এরপর থেকে তিনি ম্যাজিস্ট্রেট, সহকারী কমিশনার, উপজেলা নির্বাহী কর্মকর্তা, যুগ্ম সচিব, অতিরিক্ত সচিব সহ বিভিন্ন পদে দায়িত্ব পালন করেন এবং অবশেষে সিনিয়র সচিব পদে থাকাকালীন অবস্থায় অবসর গ্রহণ করেন। তারপর, ২০১৬ সালের ১৪ মার্চ তিনি দুর্নীতি দমন কমিশনের চেয়ারম্যান পদে নিয়োগ পান।

ব্যক্তিগত জীবন 
ইকবালের স্ত্রী খাদিজা বেগম একজন চিকিৎসক। তিনি নিউ সাউথ ওয়েলস বিশ্ববিদ্যালয় থেকে জনস্বাস্থ্যে স্নাতকোত্তর এবং ক্যালিফোর্নিয়া বিশ্ববিদ্যালয় থেকে পিএইচ.ডি. সম্পন্ন করে বর্তমানে টরন্টো বিশ্ববিদ্যালয়ে চাকুরিরত আছেন। তাদের এক ছেলে ও এক মেয়ে আছে: মেয়ে চিকিৎসক; আর ছেলে কম্পিউটার বিজ্ঞানের ছাত্র।

তথ্যসূত্র 

১৯৫৫-এ জন্ম
জীবিত ব্যক্তি
বাংলাদেশী সরকারি চাকরিজীবী
নটর ডেম কলেজ, ঢাকার প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশের রাজনৈতিক পদাধিকারী
নিউ সাউথ ওয়েলস বিশ্ববিদ্যালয়ের প্রাক্তন শিক্ষার্থী
চাঁদপুর জেলার ব্যক্তি
দুর্নীতি দমন কমিশনের (বাংলাদেশ) চেয়ারম্যান
উ চ প্রু চৌধুরী

বোমাংগ্রী উ চ প্রু চৌধুরী পার্বত্য চট্টগ্রামের বান্দরবানস্থ বোমাং সার্কেলের বর্তমান সার্কেল চিফ বা বোমাং রাজা। ২০১৩ সালের ২৪ এপ্রিল ১৭তম বোমাং রাজা হিসেবে তিনি শপথ নেন। তিনি পেশায় কৃষি প্রকৌশলী ছিলেন।

শিক্ষাজীবন 
উ চ প্রু চৌধুরীর ২য় শ্রেণিতেই প্রাতিষ্ঠানিক পড়াশোনা শুরু হয়। তিনি ছাত্রজীবনে খুব মেধাবী ছিলেন এবং সবসময় ক্লাসে প্রথম হতেন। এ কারণে ৬ষ্ঠ শ্রেণিতে পড়ার সময় বিদ্যালয় পরিচালকের নিকট থেকে ৩০০ টাকা বৃত্তি পান। রাঙামাটি সরকারি উচ্চ বিদ্যালয় থেকে ম্যাট্রিক পাস করেন। তাঁর ছোট দাদুর (তৎকালীন রাজা মং শৈ প্রু চৌধুরী) পরামর্শে ময়মনসিংহের পূর্ব পাকিস্তান কৃষি বিশ্ববিদ্যালয়ে (বর্তমানে বাংলাদেশ কৃষি বিশ্ববিদ্যালয়) কৃষি প্রকৌশলে ভর্তি হন। পরবর্তীতে ইংল্যান্ড থেকে স্নাতকোত্তর করেন। ১৯৭১ সালে মুক্তিযুদ্ধের সময় ডন বস্কো উচ্চ বিদ্যালয়ের এক মুক্তিযোদ্ধা শিক্ষককে বাঁচাতে নিজে ঐ শিক্ষকের পরিচয়ে শিক্ষকতা করেন।

চাকরিজীবন 
রাজা পেশায় কৃষি প্রকৌশলী ছিলেন। বাংলাদেশ কৃষি উন্নয়ন করপোরেশনের নির্বাহী প্রকৌশলী হিসেবে অবসর নেন। তিনি পার্বত্য চট্টগ্রাম সমন্বিত কৃষি উন্নয়ন প্রকল্পের প্রকল্প পরিচালক এবং লিবিয়ায় কৃষি প্রকৗশলের পরামর্শক হিসেবে দীর্ঘদিন কাজ করেছেন। জাতিসংঘ উন্নয়ন কর্মসূচিতেও পরামর্শক হিসেবে কাজ করেছিলেন।

দায়িত্ব লাভ 
১৬তম বোমাং রাজা ক্য সাইন প্রু চৌধুরী (কে এস প্রু) ২০১৩ সালের ৬ ফেব্রুয়ারি মৃত্যুবরণ করার পর রাজপদে শূন্যতা দেখা দেয়। রাজপদে নিয়োগ পাওয়ার সাড়ে পাঁচ মাসের মধ্যে তিনি আকস্মিক মারা যান। ২২ ফেব্রুয়ারি প্রয়াত কে এস প্রু চৌধুরীর অন্ত্যেষ্টিক্রিয়া শেষ হওয়ার পর রাজপরিবারের সদস্যরা রাজা মনোনয়নের জন্য দরবারে বসেছিলেন। এতে পরিবারের সবচেয়ে বয়োজ্যেষ্ঠ হিসেবে কৃষি প্রকৌশলী উ চ প্রু চৌধুরীকে ১৭তম বোমাং রাজা হিসেবে সকলের সম্মতিক্রমে মনোনীত করেন।

বোমাং ঐতিহ্য অনুযায়ী রাজপুত্র রাজা না হয়ে রাজপরিবারের বংশতালিকায় যিনি বয়োজ্যেষ্ঠ ও যোগ্য ব্যক্তি তিনি রাজা হয়ে থাকেন। বংশতালিকায় বর্তমানে উ চ প্রু চৌধুরী জ্যেষ্ঠতম হিসেবে তিনি রাজপদে অধিষ্ঠিত হওয়ার কথা। এ জন্য রাজপরিবার থেকে সবার সম্মতি নিয়ে তাঁকে নিয়োগ দিতে জেলা প্রশাসকের কাছে লিখিতভাবে জানানো হয়।

১০ এপ্রিল প্রধানমন্ত্রীর সম্মতিক্রমে বর্তমান রাষ্ট্রপতি অ্যাডভোকেট আবদুল হামিদ রাজা উ চ প্রু চৌধুরীকে রাজা হিসেবে নিয়োগ দেন।

২০১৩ সালের ২৪ এপ্রিল বান্দরবান ক্ষুদ্র নৃ-গোষ্ঠী সাংস্কৃতিক ইনিস্টিটিউট মিলনায়তনে রাজকীয় এক অনুষ্ঠানের মধ্যে দিয়ে তাঁর রাজ্যাভিষেক সম্পন্ন হয়। চট্টগ্রামের বিভাগীয় কমিশনার মো. আবদুল্লাহ পাহাড়ের ঐতিহ্য অনুযায়ী নতুন রাজাকে শপথ বাক্য পাঠ করিয়ে রাজার হাতে স্বর্ণখচিত রাজ তরবারি তুলে দেন।

পরিবার 
উ চ প্রুর পিতামহ ছিলেন ১৩তম বোমাং রাজা ক্য জ সাইন প্রু। ১৪ তম রাজা মং শৈ প্রু চৌধুরী তাঁর জ্ঞাতি পিতামহ। এছাড়া তিনি নিজের পূর্বসূরী, প্রয়াত ১৬তম রাজা ক্য সাইন প্রু চৌধুরীর ভ্রাতুষ্পুত্র। রাজা উ চ প্রু চৌধুরীর স্ত্রী রানী, প্রয়াত ড মাওয়াং প্রু।

তথ্যসূত্র 

পার্বত্য চট্টগ্রামের ব্যক্তি
কবির জামে মসজিদ, সিম্ফেরপোল

কবির জামে মসজিদ ক্রিমিয়ার সিম্ফেরপোলে অবস্থিত একটি মসজিদ। এটি সিম্ফেরপোলের একটি বিশিষ্ট স্থাপত্য সৌধ এবং শহরের প্রাচীনতম একটি বিল্ডিং।

ইতিহাস 
১৫০৮ বা মুসলিম পঞ্জিকা অনুসারে ৯১৪ হিজরীতে কবির জামে মসজিদ ওয়াকফ করা হয়েছিল। মসজিদের প্রবেশদ্বারটিতে আরবি ভাষায় লিখিত: “এই মসজিদটি ১ম মেনলি গিরির মহানুভবতায় নয়শ চৌদ্দ সালের মুহাররম মাসে নির্মিত, আল্লাহ তার এবং তার সন্তানাদিগের সকল পাপ ক্ষমা করে দিন’’  এটি বিশ্বাস করা হয় যে মসজিদের সাদা দেয়ালগুলির জন্য মধ্যযুগীয় শহর আকমেসিত (সাদা মসজিদ) নাম দিয়েছিল। বছরের পর বছর ধরে মসজিদটি বহুবার পুনর্গঠন করা হয়।

এটি দ্বিতীয় বিশ্বযুদ্ধের পরে অবহেলিত অবস্থায় পরেছিল। এর পরে বেশ কয়েক বছর মসজিদটি বইয়ের কভার ওয়ার্কশপ হিসাবে ব্যবহৃত হত। ক্রিমিয়ান তাতারদের নির্বাসন থেকে প্রত্যাবর্তনের পরে পুরানো মসজিদটি পুনরুজ্জীবন ফিরে পায়, ১৯৮৯ সালে এটি মুসলিম সম্প্রদায়ের কাছে ফেরত দেওয়া হয়, পরে ১৯৯১ সালের অক্টোবরের শেষদিকে মসজিদটির পুনর্গঠন শুরু হয়। 

আজ, এটি ক্রিমিয়ার প্রধান জুমার মসজিদ, এটি মুফতীর আবাসস্থল এবং ক্রিমিয়ার মুসলমানদের আধ্যাত্মিক নির্দেশের অবস্থান। এর ভিত্তিতে মসজিদের পাশাপাশি এখানে একটি মাদ্রাসা (শিক্ষাপ্রতিষ্ঠান) এবং ক্রিমিয়ান তাতার লাইব্রেরি অন্তর্ভুক্ত করা হয়েছে।

আরও দেখুন 

 ক্রিমিয়াতে ধর্ম

তথ্যসূত্র 

উইকিউপাত্তে স্থানাঙ্ক আছে
ক্রিমিয়ার মসজিদ
১৬শ শতাব্দীর মসজিদ
পানামার সংবাদপত্রের তালিকা

নীচে পানামার সংবাদপত্রের একটি তালিকা রয়েছে।

সংবাদপত্র 

 ক্রিতিকা - ওয়েবসাইট 
 দিয়া এ দিয়া - ওয়েবসাইট 
 লা এস্ত্রেলা দে পানামা 
 মি দিয়ারিও 
 পানামার আমেরিকা - ওয়েবসাইট 
 লা প্রেনসা 
 এল সিগলো
 এল কাপিতাল ফিনান্সিয়েরো - ওয়েবসাইট
 মেত্রো লিব্রে - ওয়েবসাইট
 এন সেগুন্দোস - ওয়েবসাইট
 লাতিন ওএল - ওয়েবসাইট
 লা গাসেতা - ওয়েবসাইট
 বায়ানো দিজিতাল - ওয়েবসাইট
 নিউজরুম পানামা - ওয়েবসাইট
 পানামা ভেন্তিকোয়াত্রো ওরাস - ওয়েবসাইট
 সিস্তেমা নোতিসিয়াস ইন্তেরনাসিওনেল দে পানামা (এসএনইপে) - ওয়েবসাইট
 তু কমুনিদাদ - ওয়েবসাইট

আরো দেখুন 

 পানামার মিডিয়া

আরও পড়া

বহিঃসংযোগ 

 

দেশ অনুযায়ী সংবাদপত্রের তালিকা
মোহাম্মদ রফিকুল আলম বেগ

মোহাম্মদ রফিকুল আলম বেগ (জন্ম:জানুয়ারী ১৯৫৯) একজন মেকানিকাল ইঞ্জিনিয়ার এবং শিক্ষাবিদ। তিনি রাজশাহী প্রকৌশল ও প্রযুক্তি বিশ্ববিদ্যালয় (রুয়েট) এর উপাচার্য হিসাবে দায়িত্ব পালন করেছেন। ২৮ মে ২০১৪-তে তাকে চার বছরের মেয়াদে নিয়োগ দেওয়া হয়েছিল।

পড়ালেখা ও কর্মজীবন
রাজশাহী বিশ্ববিদ্যালয় হতে ১৯৭৯ সালে যন্ত্র প্রকৌশল এ বিএসসি শেষ করেছেন। ১৯৮৪ সালে তিনি প্রভাষক হিসাবে নিয়োগ পান রাজশাহী বিশ্ববিদ্যালয় এ। চারটি ইঞ্জিনিয়ারিং কলেজ ১৯৮৬ সালে বাংলাদেশ ইনস্টিটিউট অব টেকনোলজিতে (বিআইটি) যোগদান করেন হয় এবং ২০০৩ সালে রাজশাহী প্রকৌশল ও প্রযুক্তি বিশ্ববিদ্যালয় নামকরণ করা হয়। তিনি যন্ত্র প্রকৌশল এ এমএসসি অর্জন করেন ১৯৮৭ সালে বাংলাদেশ প্রকৌশল ও প্রযুক্তি বিশ্ববিদ্যালয় (বুয়েট) থেকে এবং ১৯৯৭ পি এইচ ডি সালে কলকাতার যাদবপুর বিশ্ববিদ্যালয় হতে।  তাঁর গবেষণার বিষয় ছিলো সিরামিক প্রলিপ্ত ডিজেল ইঞ্জিনগুলির জ্বলন আচরণ এবং দূষণ নিয়ন্ত্রণ এবং বিকল্প জ্বালানী ব্যবহার সহ অভ্যন্তরীণ জ্বলন ইঞ্জিনগুলিতে।

বেগ মেকানিকাল ইঞ্জিনিয়ারিং বিভাগের প্রধান হিসাবে চারবার দায়িত্ব পালন করেছিলেন এবং ২০০৮ থেকে ২০১০ সাল পর্যন্ত যান্ত্রিক প্রকৌশল অনুষদের ডিন ছিলেন।  ২৮ শে মে, ২০১৪ এ তাকে উপাচার্য হিসাবে চার বছরের মেয়াদে নিয়োগ দেওয়া হয়েছিল।

তথ্যসূত্র

১৯৫৯-এ জন্ম
বাংলাদেশী শিক্ষাবিদ
যাদবপুর বিশ্ববিদ্যালয়ের প্রাক্তন শিক্ষার্থী
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
রাজশাহী বিশ্ববিদ্যালয়ের প্রাক্তন শিক্ষার্থী
বাংলাদেশী শিক্ষায়তনিক
রাজশাহী প্রকৌশল ও প্রযুক্তি বিশ্ববিদ্যালয়ের উপাচার্য
জীবিত ব্যক্তি
রাজশাহী বিশ্ববিদ্যালয়ের শিক্ষক
আক্ষিক আনতি

জ্যোতিবির্জ্ঞানে আক্ষিক আনতি বা ক্রান্তিকোণ বলতে কোনও একটি নভোবস্তুর (গ্রহ, উপগ্রহ, নক্ষত্র, ইত্যাদি) ঘূর্ণন অক্ষ এবং কাক্ষিক অক্ষের (কক্ষপথের সাথে সমকোণে যে রেখাটি নভোবস্তুর কেন্দ্র দিয়ে অতিক্রম করে) মধ্যবর্তী কোণকে বোঝায়। অন্য ভাষায় এটি বস্তুটির নিরক্ষীয় তল ও কাক্ষিক তলের (ক্রান্তিবৃত্ততলের) মধ্যকার কোণের সমান। এটি কাক্ষিক আনতি অপেক্ষা ভিন্ন।

যদি আক্ষিক আনতি শূন্য ডিগ্রী হয়, তখন ঘূর্ণন অক্ষ ও কাক্ষিক অক্ষ - দুইটি অক্ষই একই দিকে মুখ করে থাকে। অর্থাৎ ঘূর্ণন অক্ষটি কাক্ষিক তলের সাথে সমকোণে (৯০ ডিগ্রি কোণে) অবস্থান করে। পৃথিবীর আক্ষিক আনতি ৪১ হাজার বছরব্যাপী একটি কালচক্র অনুযায়ী ২২.১ ও ২৪.৫ ডিগ্রির মধ্যে ওঠানামা করে। পৃথিবীর বর্তমান গড় আক্ষিক আনতি প্রায় ২৩.৪৫ ডিগ্রি এবং এটি ধীরে ধীরে হ্রাস পাচ্ছে। এই আক্ষিক আনতিই কর্কটিক্রান্তি ও মকরক্রান্তি বৃত্তরেখা দুইটির অক্ষাংশগুলি নির্ধারণ করে। অর্থাৎ কর্কটক্রান্তিরেখাটি ২৩.৪৫ ডিগ্রি উত্তর অক্ষাংশ ও মর্কটক্রান্তিরেখাটি ২৩.৪৫ ডিগ্রি দক্ষিণ অক্ষাংশে অবস্থিত। এজন্য আক্ষিক আনতিকে অনেক সময় "ক্রান্তিকোণ" বা "ক্রান্তিবৃত্ততলের কোণ" বলা হয়।

একটি কাক্ষিক পর্ব জুড়ে আক্ষিক আনতি সাধারণত উল্লেখযোগ্য পরিমাণে পরিবর্তিত হয় না, এবং আপাতদৃষ্টিতে স্থির নক্ষত্রসমূহের পটভূমির সাপেক্ষে অক্ষের অভিমুখ একই থাকে। এ কারণেই নিজ কক্ষপথে একবার আবর্তনের অর্ধেক সময় পৃথিবীর উত্তর মেরু সূর্যের দিকে হেলে থাকে, বাকী অর্ধেক সময় দক্ষিণ মেরু সূর্যের দিকে হেলে থাকে এবং ফলে ঋতুর পরিবর্তন হয়।

পরিভাষা (বাংলা বর্ণানুক্রমে) 
 অক্ষাংশ - Latitude
 আক্ষিক আনতি - Axial tilt
 কক্ষপথ - Orbit
 কর্কটিক্রান্তি - Tropic of Cancer
 কাক্ষিক অক্ষ - Orbital axis
 কাক্ষিক আনতি/কক্ষীয় নতি - Orbital inclination
 কাক্ষিক তল - Orbital plane
 ক্রান্তিকোণ - Obliquity
 ক্রান্তিবৃত্ততল (পৃথিবীর) - Ecliptic
 ঘূর্ণন অক্ষ - Rotational axis
 নভোবস্তু - Astronomical object
 নিরক্ষীয় তল - Equatorial plane
 মকরক্রান্তি - Tropic of Capricorn

তথ্যসূত্র 

গ্রহ বিজ্ঞান
অয়নচলন
নিকারাগুয়ার সংবাদপত্রের তালিকা

নীচে নিকারাগুয়ার সংবাদপত্রের একটি তালিকা রয়েছে।

সংবাদপত্র

অন্যান্য সংবাদপত্র 

 এল ১৯ (মানাগুয়া) (দৈনিক, ডিজিটাল) 
 ৭ দিয়াস (মানাগুয়া) (দ্বি-সাপ্তাহিক) 
 কনফিদেনসিয়াল (মানাগুয়া) (দৈনিক, ডিজিটাল) 
 লা জোর্নাদা (মানাগুয়া) (দৈনিক, ডিজিটাল) 
 এল মার্কুরিও (মানাগুয়া) (সাপ্তাহিক) 
 মেট্রো (মানাগুয়া) (দৈনিক) 
 নোতিফ্যাক্স (মানাগুয়া) (নিউজলেটার, দৈনিক) 
 এল নিউভো দায়ারিও (মানাগুয়া) (দৈনিক) 
 পেরোদিকো হোয় (মানাগুয়া) (দৈনিক) 
 লা ত্রিনচেরা দে লা নোতিসিয়া (মানাগুয়া) (নিউজলেটার, সোমবার থেকে শুক্রবার)

বিলুপ্ত 

 এল নুয়েভো দিয়ারিও (মানাগুয়া) 
 বারিকাদা (এফএসএলএন) (মানাগুয়া) 
 লা ব্রুফুলা সেমানাল (মানাগুয়া) (সাপ্তাহিক ছিল) 
 লা ক্রানিকা (মানাগুয়া) 
 লা নোতিসিয়া (মানাগুয়া) 
 নভেদাদেস (মানাগুয়া) 
 এল সেমানারিও (মানাগুয়া)  
 তিয়েম্পোস দেল মুন্দো (মানাগুয়া) 
 লা ত্রিবুনা (মানাগুয়া)

আরো দেখুন 

 নিকারাগুয়ার মিডিয়া

তথ্যসূত্র

গ্রন্থ-পঁজী

আরও পড়া

বহিঃসংযোগ 

 
 

দেশ অনুযায়ী সংবাদপত্রের তালিকা
মারজুস সাফফারের যুদ্ধ (৬৩৪)

মারজুস সাফফারের যুদ্ধ ৬৩৪ সালে সংগঠিত হয়। দামেস্কে বাইজেন্টাইন সম্রাট হেরাক্লিয়াসের জামাতা থমাস দায়িত্বে ছিলেন। খালিদের দামেস্কের দিকে যাত্রা করার গোয়েন্দা তথ্য পেয়ে তিনি দামেস্কের প্রতিরক্ষা ব্যবস্থা প্রস্তুত করেন। তিনি আরও শক্তিশালীকরণের জন্য সে সময় এমেসায় সম্রাট হেরাক্লিয়াসকে চিঠি লিখেছিলেন। অধিকন্তু, থমাস অবরোধের প্রস্তুতির জন্য আরও সময় পাওয়ার জন্য সেনাবাহিনীকে প্রেরণ করেন খালিদের যাত্রা বিলম্বের জন্য বা সম্ভব হলে দামেস্কে আসার আগেই থামিয়ে দেয়ার জন্য। ৬৩৪ সালের আগস্টের মাঝামাঝি সময়ে দামাস্কাস থেকে ১৫০ কিলোমিটার দূরে তাইবেরিয়াস হ্রদের কাছে এ ধরনের একটি সেনাবাহিনী ইয়াকুসার যুদ্ধে পরাজিত হয়। দামেস্কে মুসলমানদের অগ্রযাত্রা থামিয়ে দেওয়ার উদ্দেশ্যে পাঠানো আরেকটি সেনাবাহিনী ১৯ আগস্ট ৬৩৪ সালের মারজুস সাফফারের যুদ্ধে পরাজিত হয়েছিল। কথিত আছে যে উম্মে হাকিম নামে একজন মুসলিম নারী সাহাবা এই যুদ্ধে অংশগ্রহণ ছিলেন।

তথ্যসূত্র

মুসলিমদের সিরিয়া বিজয়
আরব-বাইজেন্টাইন যুদ্ধের লড়াই
রাশিদুন খিলাফত জড়িত লড়াই
খালিদ বিন ওয়ালিদের যুদ্ধ
জামাইকার সংবাদপত্রের তালিকা

নীচে জ্যামাইকার সংবাদপত্রের একটি তালিকা রয়েছে।

সংবাদপত্র 
 ডেইলি স্টার  
 দ্য গ্লিনার, ১৮৩৪ সালে প্রতিষ্ঠিত জামাইকার সবচেয়ে প্রাচীন, পশ্চিম গোলার্ধের ইংরেজি ভাষার সংবাদপত্র।  
 দ্য এগ্রিকালচারিস্ট, ২৮ বছরের ক্যারিবিয়ার প্রাচীনতম এবং সবচেয়ে সুসংগত কৃষি সংবাদপত্র। প্যাট্রিক ম্যাটল্যান্ড কর্তৃক প্রকাশিত 
 দ্য জামাইকা চার্চম্যান     
 জামাইকা হেরাল্ড   
 জ্যামাইকা ইনফরমেশন সার্ভিস ( জেআইএস ), জ্যামাইকান সরকারের তথ্য এবং সংবাদ পরিষেবা  
 জামাইকা অবজার্ভার, প্রতিদিন জ্যামাইকান  
 দ্য জামাইকা স্টার (১৯৫১ – বর্তমান), জামাইকান প্রতিদিন  
 রয়েল গেজেট 
 ওয়েস্টার্ন মিরর

বিলুপ্ত সংবাদপত্র 

 জ্যামাইকা ডিসপাচ এবং কিংস্টোন ক্রনিকল ১৮৩৯ এবং ১৮৪১ এর মধ্যে বন্ধ হয়েছিল 
 জ্যামাইকা কুরান্ট    
 আবেং, সাপ্তাহিক পত্রিকা ১৯৬৯ সালে প্রকাশিত

আরো দেখুন 

 সংবাদপত্রের তালিকা

তথ্যসূত্র

গ্রন্থ-পঁজী

বহিঃসংযোগ 

 
 

দেশ অনুযায়ী সংবাদপত্রের তালিকা

জ্যামাইকার সংবাদপত্র
জামে মসজিদ, রামগড়

রামগড় জামে মসজিদ ভারতের ঝাড়খণ্ড রাজ্যের রামগড় জেলার চিত্রপুর শহরে অবস্থিত একটি মসজিদ । এটি মুঘল শাসকদের ষোড়শ শতাব্দীর শেষদিকে নির্মিত রাজ্যের প্রাচীনতম মসজিদগুলোর মধ্যে একটি। মসজিদের স্থাপত্যটি অনন্য এবং মোগল স্থাপত্যে নির্মিত। মসজিদে প্রতিদিন নামাজ  জামায়াত অনুষ্ঠিত হয়।

তথ্যসূত্র 

ঝাড়খণ্ডের মসজিদ
ঝাড়খণ্ডের ভবন ও স্থাপনা
বাহামার সংবাদপত্রের তালিকা

নীচে বাহামার সংবাদপত্রগুলির একটি তালিকা রয়েছে।

সংবাদপত্র 

 অ্যাবাকোনিয়ান, মার্শ হারবার, অ্যাবাকো  
 বাহামা জার্নাল - নাসাও, নিউ প্রভিডেন্স   
 বাহামা ন্যাশনাল   
 বাহামা নিউজ মা বে, ২০০৯ সালে প্রতিষ্ঠিত, ফ্লোরিডার অরল্যান্ডোতে সদর দফতর   
 বাহামা প্রেস  
 বাহামা স্পেক্টাটর  
 বাহামা আনসেন্সরড  
 বাহামা উইকলি  
 ইলেউথেরান, ইলিউথের  
 ফ্রিপোর্ট নিউজ - ফ্রিপোর্ট, গ্র্যান্ড বাহামা আইল্যন্ড   
 দ্য নাসাউ গার্ডিয়ান - নাসাও, নতুন প্রভিডেন্স   
 অফিসিয়াল গেজেট দ্য বাহামাস, বাহামাস সরকারের আনুষ্ঠানিক পত্রিকা ১৭৮৩ সালে প্রতিষ্ঠিত 
 দ্য পাঞ্চ - নাসাও, নিউ প্রভিডেন্স  
 দ্য ট্রিবিউন - নাসাও, নিউ প্রভিডেন্স

আরো দেখুন 

 বাহামায় টেলিভিশন

তথ্যসূত্র 

দেশ অনুযায়ী সংবাদপত্রের তালিকা

বাহামা দ্বীপপুঞ্জের সংবাদপত্র
ক্যাম্বারওয়েল কলেজ অব আর্টস

ক্যাম্বারওয়েল কলেজ অব আর্টস (পূর্বে ক্যাম্বারওয়েল স্কৃল অব আর্টসে অ্যান্ড ক্রাফ্টস হিসেবে পরিচিত) ইউনিভার্সিটি অব আর্টস লন্ডনের একটি উপাদানভূত কলেজ এবং যুক্তরাজ্যের অন্যতম প্রধান শিল্প ও নকশা প্রতিষ্ঠান হিসাবে বিবেচিত। এটি ইংল্যান্ডের দক্ষিণ লন্ডনের কেম্বারওয়েলে অবস্থিত, যেখানে পেকাম রোড এবং উইলসন রোডে এর দুটি ভবন অবস্থিত। এটি স্নাতকোত্তর এবং পিএইচডি সহ অন্যান্য এবং উচ্চতর শিক্ষা কার্যক্রম সরবরাহ করে। কলেজটিতে শিল্পকলায় চিত্রাঙ্কন, ভাস্কর্য, আলোকচিত্রশিল্প এবং অঙ্কন বিষয়ক একক স্নাতক ডিগ্রি চালু রয়েছে। এছাড়াও শিল্প সংরক্ষণ এবং চারুকলা বিষয়ে স্নাতক এবং স্নাতকোত্তর কোর্সের পাশাপাশি গ্রাফিক ডিজাইন, চিত্রণ এবং থ্রিডি নকশার মতো কোর্সগুলি পরিচালনা করে।

তথ্যসূত্র

বহিঃসংযোগ
College website
2014 Summer Shows website
Memories of Camberwell College in the 1950s
Peckham Platform
Assembly Point 

লন্ডনের শিল্প বিদ্যালয়
ইউনিভার্সিটি অব দি আর্টস লন্ডন
ক্যাম্বারওয়েল
১৮৯৮-এ প্রতিষ্ঠিত শিক্ষাপ্রতিষ্ঠান
শ্রেষ্ঠ মৌলিক সুর বিভাগে একাডেমি পুরস্কার

শ্রেষ্ঠ মৌলিক সুর বিভাগে একাডেমি পুরস্কার হল একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক প্রদত্ত একাডেমি পুরস্কারের একটি বিভাগ, যা চলচ্চিত্রের নাট্যধর্মী রূপায়নের জন্য সুরারোপিত হয়ে থাকে। কিছু পূর্ব থেকে বিদ্যমান সঙ্গীতও গৃহীত হয়, তবে প্রতিযোগিতায় অংশ নেওয়া চলচ্চিত্রটির একটি নির্দিষ্ট অংশ অবশ্যই মৌলিক সঙ্গীত হতে হবে। ২০২০ সালের পূর্ব থেকে এই নির্দিষ্ট মাত্রা সঙ্গীতের ৬০% ছিল, যা বৃদ্ধি করে অনুবর্তী পর্ব ও ফ্র্যাঞ্চাইজি চলচ্চিত্রের জন্য ৮০% করা হয়েছে। মনোনয়ন ঘোষণার পূর্বে ১৫টি চলচ্চিত্রের সুর ক্ষুদ্র তালিকায় অন্তর্ভুক্ত করা হয়।

অ্যালফ্রেড নিউম্যান সর্বাধিক নয়বার এই বিভাগে পুরস্কৃত হয়েছেন। অন্যদিকে, জন উইলিয়ামস সর্বাধিক ৪৭ বার এই বিভাগে মনোনয়ন পেয়েছেন। সাম্প্রতিকতম বিজয়ী হিলদুর গুদনাদোত্তির জোকার (২০১৯) চলচ্চিত্রের সুরারোপের জন্য এই পুরস্কার অর্জন করেন। তিনি প্রথম নারী সুরকার হিসেবে এই বিভাগে পুরস্কৃত হন।

বিজয়ী ও মনোনীত

১৯৩০-এর দশক

১৯৪০-এর দশক

২০১০-এর দশক

রেকর্ড

আরও দেখুন
 শ্রেষ্ঠ মৌলিক গান বিভাগে একাডেমি পুরস্কার
 শ্রেষ্ঠ মৌলিক সুর বিভাগে গোল্ডেন গ্লোব পুরস্কার
 শ্রেষ্ঠ মৌলিক সঙ্গীত বিভাগে বাফটা পুরস্কার

টীকা

তথ্যসূত্র

বহিঃসংযোগ
 Oscars.org (দাপ্তরিক ওয়েবসাইট)
 Oscar.com (দাপ্তরিক প্রচারণামূলক ওয়েবসাইট)

একাডেমি পুরস্কার
সেরা সুর বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
শ্রেষ্ঠ মৌলিক সুর বিভাগে একাডেমি পুরস্কার বিজয়ী
মাহমুদ বে মসজিদ

মাহমুদ বে মসজিদ তুরস্কের কস্তামনু প্রদেশের দাদাই জেলার কাসাবা গ্রামের একটি ঐতিহাসিক মসজিদ।

কাসাবা কস্তামনু প্রদেশের একটি গুরুত্বপূর্ণ বসতি ছিল। বর্তমানে এটি কাস্তামনু থেকে প্রায় ১৮ কিলোমিটার (১১ মাইল) দূরের একটি ছোট গ্রাম। তবে গ্রামের ঐতিহাসিক মসজিদটি (অবস্থানঃ ) প্রদেশের একটি গুরুত্বপূর্ণ ধর্মীয় ভবন।

ভবন 
ক্যান্ডারোউলার রাজ্যের শাসক মাহমুদ বে ১৩৬৬ সালে মসজিদটি নির্মাণ করেন। স্থাপত্য শৈলীতে মসজিদ ভবনটি অনন্য। কারণ ভবন নির্মাণে (মিহরাব ব্যতীত) সিমেন্ট ব্যবহার করা হয় নাই। ছাদেও কোন ধাতব উপাদান ব্যবহার না করেই নির্মাণ করা হয়েছে।(এটি "পেরেকবিহীন মসজিদ" নামেও পরিচিত)। মসজিদের নকশা আয়তকার আকৃতির। এটি আনাতোলিয়ার মসজিদগুলির মধ্যে প্রথম কাঠের কলামবিশিষ্ট এবং কাঠের ছাদবিশিষ্ট মসজিদ।  মসজিদের বাহিরের অংশ ভাঙ্গা পাথর দ্বারা নির্মিত। ভবনের ছাদ চারটি স্তম্ভের উপর দাঁড়িয়ে আছে। মসজিদের ভিতরের সব কাঠের পৃষ্ঠতলগুলো উদ্ভিদ-ধাঁচে (আক্ষরিক অর্থে "পেন্সিলের কাজ") সজ্জিত করা হয়েছে।  মসজিদের প্রবেশপথের দরজাটি শ্রেষ্ঠ শিল্পকর্ম ছিল যা কাস্তামনু নৃকুলবিদ্যা যাদুঘরে সংরক্ষিত আছে। আঙ্কারার নাক্কা মাহমুতের ছেলে আবদুল্লাহ দরজাটি তৈরি করেন।   মূল প্রবেশপথের জায়গায় পূর্বের অনুরূপে নতুন কাজ করা হয়েছে।

বিশ্ব ঐতিহ্যবাহী স্থানের মর্যাদা 
২০১৪ সালের ১৫ এপ্রিল ইউনেস্কো মসজিদটিকে বিশ্ব ঐতিহ্যবাহী স্থানের সাংস্কৃতিক বিভাগের অস্থায়ী তালিকায় যুক্ত করে।

চিত্রশালা

তথ্যসূত্র

বহিঃসংযোগ 

 UNESCO World Heritage Sites — Official website
 List of UNESCO World Heritage Sites — Official website
  মাহমুদ বে মসজিদ
  তুরস্কের পর্যটন বিষয়ক সরকারি ওয়েবসাইটে মাহমুদ বে মসজিদ

তুরস্কের মসজিদ
তুরস্কের স্থাপত্য
বিশ্ব ঐতিহ্যবাহী স্থান
তুরস্কের উসমানীয় মসজিদ
শ্রেষ্ঠ মৌলিক গান বিভাগে একাডেমি পুরস্কার

শ্রেষ্ঠ মৌলিক গান বিভাগে একাডেমি পুরস্কার হল একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক প্রদত্ত একাডেমি পুরস্কারের একটি বিভাগ। এটি বিশেষভাবে চলচ্চিত্রের জন্য রচিত মৌলিক গানের জন্য প্রদান করা হয়। গানের গায়কদের এই পুরস্কার প্রদান করা হয় না, যদি না তারা সঙ্গীত, গীত বা কোন একটিতে তাদের স্বত্ব না থাকে। মনোনীত গানসমূহ সাধারণত একাডেমি পুরস্কার আয়োজনে এই পুরস্কারটি প্রদানের পূর্বে পরিবেশিত হয়ে থাকে।

১৯৩৪ সালের চলচ্চিত্রের জন্য ৭ম একাডেমি পুরস্কার থেকে এই পুরস্কার প্রদান করা হচ্ছে। একাডেমির সদস্যদের মধ্যে গীতিকার ও সুরকারগণ এই পুরস্কারের মনোনীতদের নির্ধারণ করে থাকেন, এবং একাডেমির সকল সদস্য বিজয়ীদের নির্বাচন করেন। মনোনয়ন ঘোষণার পূর্বে ১৫টি গান ক্ষুদ্র তালিকায় অন্তর্ভুক্ত করা হয়।

বিজয়ী ও মনোনীতগণ

২০১০-এর দশক

একাধিকবার বিজয়ী

৪ বার
 অ্যালান মেনকেন
 জনি মার্সার
 জিমি ভ্যান হেউসেন
 স্যামি কান
৩ বার
 জে লিভিংস্টোন
 টিম রাইস
 পল ফ্রান্সিস ওয়েবস্টার
 রে ইভান্স
 হ্যারি ওয়ারেন

২ বার
 দ্বিতীয় অস্কার হ্যামারস্টেইন
 অ্যাল ক্যাশা
 অ্যালন ও ম্যারিলিন বার্গম্যান
 উইল জেনিংস
 এলটন জন
 ক্রিস্টেন অ্যান্ডারসন-লোপেজ
 জোর্জিও মোরোদের
 জেরোম কার্ন
 জোয়েল হার্শহর্ন
 নেড ওয়াশিংটন
 বার্ট বাকারাক
 রবার্ট লোপেজ
 র‍্যান্ডি নিউম্যান
 স্টিভেন শোয়ার্টজ
 স্যামি ফেইন
 হাওয়ার্ড অ্যাশম্যান
 হেনরি মানচিনি

আরও দেখুন
 শ্রেষ্ঠ মৌলিক সুর বিভাগে একাডেমি পুরস্কার

টীকা

তথ্যসূত্র

বহিঃসংযোগ
 Oscars.org (দাপ্তরিক ওয়েবসাইট)
 Oscar.com (দাপ্তরিক প্রচারণামূলক ওয়েবসাইট)

একাডেমি পুরস্কার
সেরা গান বিভাগে চলচ্চিত্র পুরস্কার
শ্রেষ্ঠ মৌলিক গানের গীতিকারের জন্য একাডেমি পুরস্কার বিজয়ী
সাতবাড়িয়া গণহত্যা

সাতবাড়িয়া গণহত্যা বলতে পাবনা জেলার সুজানগর উপজেলায় ১২ মে ১৯৭১ সালে সংঘঠিত পূর্বপরিকল্পিত গণহত্যাকে বুঝায়। ঐ দিন পাকিস্তান হানাদার বাহিনী কর্তৃক সাতবাড়িয়া ইউনিয়নের বিভিন্ন গ্রাম ও নিকটস্থ গ্রামে চালানো নির্মম হত্যাকাণ্ড, ধর্ষণ ও লুটপাট চালানো হয়। এতে প্রায় ১৫-২০ টি গ্রামে হত্যাকাণ্ড চালিয়ে প্রায় ৫০০-৬০০ মানুষকে হত্যা করা হয় এবং এদের মধ্যে ২০০ লাশ পদ্মা নদীতে ভাসিয়ে দেওয়া হয়।

পটভূমি 
সাতবাড়িয়া অঞ্চল পাবনা জেলার একটি গুরুত্বপূর্ণ রাজনৈতিক অঞ্চল। সাতবাড়িয়া অঞ্চল ৬৬ এর ৬ দফা আন্দোলন সহ বিভিন্ন রাজনৈতিক পটভূমিতে সোচ্চার ছিলো। এবং পাবনা-২ সংসদ আসনের প্রয়াত সংসদ সদস্য আহমেদ তফিফ উদ্দিনের বাড়ি ছিলো এই ইউনিয়নে। এসমস্ত কারণে পাকিস্তানি বাহিনীর নজরে পরেছিলো এই এলাকা। সাতবাড়িয়া ডিগ্রী কলেজের প্রাক্তন অধ্যক্ষ মুক্তিযুদ্ধের অন্যতম সংগঠক ফজলুল হক এবং সাতবাড়িয়া উপজেলা চেয়ারম্যান মুক্তিযোদ্ধা এসএম শামসুল আলম বলেন, এই গণহত্যার পরে এই এলাকায় মুক্তিযুদ্ধ যোগদানে জোয়ার দেখা দিয়েছিলো।

আক্রমণের ব্যাপ্তি 
পাক হানাদার বাহিনী স্থানীয় রাজাকার সহযোগিতায় ১৯৭১ সালের ১২ মে পূর্ব পরিকল্পনা অনুযায়ী সাতবাড়িয়া ইউনিয়নের কুড়িপাড়া,শ্যামনগর, নিশ্চিন্তপুর, কাচুরী, তারাবাড়ীয়া, ফকিৎপুর, সাতবাড়ীয়া, নারুহাটি, সিন্দুরপুর, হরিরামপুর, ভাটপাড়া,বর্তমানে পদ্মা নদীতে বিলীন হওয়া কন্দর্পপুর এবং গুপিনপুর সহ প্রায় ১৫-২০টি গ্রামে অপারেশন চালিয়ে গণহত্যা চালায়, নারীদের ধর্ষণ করে, বাড়ি ঘর পুড়িয়ে দেয়।

তারা ঐ দিনের সকাল থেকে রাত পর্যন্ত বিভিন্ন গ্রামে সশস্ত্র হামলা চালিয়ে আওয়ামি লীগ নেতা মহির উদ্দিন, ফকর উদ্দিন, সমির সাহা, ওয়াজেদ আলী, গোপাল শেখ, অসিত সাহা, খিতিশ সাহা, বাসুদেব বিশ্বাস, চেতনা শেখ, আব্দুল কদ্দুস এবং সেকেন্দার আলিসহ নাম অজানা প্রায় ৫০০-৬০০ নারী ও পুরুষকে নৃশংসভাবে হত্যা করে। এবং এদের মধ্যে প্রায় ২০০ জনের লাশ পার্শ্ববর্তী পদ্মা নদীতে ভাসিয়ে দেয়। এবং হানাদার বাহিনী গণহত্যা করার পাশাপাশি গোটা ইউনিয়নে ব্যাপক লুটপাট, ধর্ষণ এবং বাড়িঘরে অগ্নিসংযোগ চালায়।

প্রতিক্রিয়া 
এই এলাকার মানুষ প্রতি বছর ১২ মে এই দিবস পালন কর আসছে। তারা স্কুল-কলেজে প্রোগ্রাম করে এই গণশহীদদের স্মরণ করে থাকে।

স্মৃতিস্তম্ভ 
২০১৩ সালে বর্তমান সরকার মুক্তিযুদ্ধের স্মৃতিস্তম্ভ নিমার্ণ প্রকল্পের আওতায় গণহত্যা ও মুক্তিযুদ্ধে শহীদদের স্মরণে প্রায় ১ কোটি টাকা ব্যয়ে সাতবাড়িয়া ডিগ্রী কলেজ মাঠে মুক্তিযুদ্ধের স্মৃতিস্তম্ভ নির্মাণ করেছে।

তথ্যসূত্র 

১৯৭১ বাংলাদেশে পরিকল্পিত গণহত্যা
সুজানগর উপজেলা
বাংলাদেশের স্বাধীনতা যুদ্ধে সংঘটিত গণহত্যা
পিংক ফ্লয়েড – দ্য ওয়াল

পিংক ফ্লয়েড – দ্য ওয়াল ১৯৮২ সালের সঙ্গীতধর্মী চলচ্চিত্র। চলচ্চিত্রটি পরিচালনা করেছেন অ্যালান পার্কার এবং অ্যানিমেটেড অংশগুলির পরিচালনা করেছেন রাজনৈতিক কার্টুনিস্ট জেরাল্ড স্কার্ফ। এটি পিংক ফ্লয়েডের ১৯৭৯ সালের একই নামের অ্যালবামের উপর ভিত্তি করে নির্মিত চলচ্চিত্রটির চিত্রনাট্য রচনা করেছেন ফ্লয়েডের গায়ক এবং সেববাদক রজার ওয়াটার্স। চলচ্চিত্রটি পিংক নামে নিঃসঙ্গ রক তারকার চারপাশ কেন্দ্র করে, যিনি তার বাবার মৃত্যুর দ্বারা এবং তার জীবদ্দশায় বহু মনমুগ্ধকর মুহুর্তগুলিতে উন্মাদের মতোন পরিচালিত করে, এবং বিশ্ব ও সংবেদনশীল পরিস্থিতি থেকে নিজেকে সুরক্ষিত করার জন্য নিজের চারপাশে একটি রূপক (এবং কখনও কখনও বাস্তবিক) প্রাচীর তৈরি করে। প্রধান চরিত্রগুলিতে অভিনয় করেছেন বব গেল্ডোফ, ক্রিস্টিন হারগ্রিভস, অ্যালেক্স ম্যাকাভয়, এলিয়েনর ডেভিড এবং জেমস হেজলডিন।

সঙ্গীত অনুষঙ্গী হিসাবে, চলচ্চিত্রটি অত্যন্ত রূপক এবং সাধারণত প্রতীকী চিত্র ও শব্দ দেখা যায়। চলচ্চিত্রটিতে সঙ্গীতের খুব বেশি সংলাপ দেখা যায় না। জেরাল্ড স্কার্ফ ১৫মিনিটের অ্যানিমেটেড দৃশ্য একেঁছিলেন এবং অ্যানিমেটেড করেছেন, যা চলচ্চিত্রে বেশ কয়েকটি অংশে উপস্থিত হয়েছে। চলচ্চিত্রটি মানসিক বিচ্ছিন্নতা, মাদকের ব্যবহার, যুদ্ধ, ফ্যাসিবাদ, অন্ধকার বা উদ্বেগজনক অ্যানিমেটেড ক্রম, যৌন পরিস্থিতি, সহিংসতা এবং চাপা চিত্রের জন্য সর্বাধিক পরিচিত। চূড়ান্ত উৎপাদনের পরেও এবং নির্মাতারা চূড়ান্ত নির্মাণ সম্পর্কে তাদের অসন্তোষের কথা জানিয়েছিল, যদিও চলচ্চিত্রটি সাধারণত ইতিবাচক পর্যালোচনা পেয়েছে এবং এর একটি প্রতিষ্ঠিত অনুসরণ রয়েছে। প্রথমিকভাবে ১৯৮২ সালে কানে আনুষ্ঠানিক মুক্তির পর চলচ্চিত্রটি যুক্তরাজ্যের প্রেক্ষাগৃহে মুক্তি পায় এবং দুটি বিভাগে ব্রিটিশ একাডেমি চলচ্চিত্র পুরস্কার লাভ করে।

শ্রেষ্ঠাংশে

 বব গেল্ডোফ – পিংক
 কেভিন ম্যাককন – তরুণ পিংক
 ডেভিড বিংহাম – শিশু পিংক
 ক্রিস্টিন হারগ্রিভস – পিংকের মা
 এলিয়েনর ডেভিড – পিংকের স্ত্রী
 অ্যালেক্স ম্যাকাভয় – শিক্ষক
 বব হসকিন্স – রক ব্যবস্থাপক
 মাইকেল এনসাইন – হোটেল ব্যবস্থাপক
 জেমস লরেনসন – পিংকের বাবা
 জেনি রাইট – মার্কিন গ্রুপি
 মার্জারি ম্যাসন – শিক্ষকের স্ত্রী
 এলিস ডেল – ইংরেজ ডাক্তার
 জেমস হেজলডিন – প্রেমিকা
 রে মর্ট – খেলার মাঠের বাবা
 রবার্ট ব্রিজ – মার্কিন ডাক্তার
 জোয়ান ভ্যালি, নেল ক্যাম্পবেল, এমা লংফেলো, এবং লর্না বার্টন – গ্রুপি
 ফিলিপ ডেভিস এবং গ্যারি ওলসেন – রোডিস

পুরস্কার এবং মনোনয়ন

তথ্যসূত্র

সূত্র

বহিঃসংযোগ

১৯৮২-এর অ্যানিমেটেড চলচ্চিত্র
১৯৮০-এর দশকের সঙ্গীতধর্মী নাট্য চলচ্চিত্র
ব্রিটিশ চলচ্চিত্র
ব্রিটিশ সঙ্গীতধর্মী চলচ্চিত্র
ব্রিটিশ নাট্য চলচ্চিত্র
ব্রিটিশ অ্যানিমেটেড চলচ্চিত্র
ব্রিটিশ অরৈখিক আখ্যান চলচ্চিত্র
অ্যালবাম ভিত্তিক চলচ্চিত্র
দ্য ওয়াল (রক অপেরা)
রক অপেরা
পিংক ফ্লয়েডের চলচ্চিত্র
বিষাদগ্রস্থতা সম্পর্কে চলচ্চিত্র
ফ্যাসিবাদী সম্পর্কে চলচ্চিত্র
চলচ্চিত্রে মানসিক অসুস্থতা
চলচ্চিত্রে ব্যভিচার
রূপকাশ্রয়ী কাহিনী
লাইভ অ্যাকশন ও অ্যানিমেশন সহ চলচ্চিত্র
অ্যালান পার্কার পরিচালিত চলচ্চিত্র
মাইকেল কামেন সুরারোপিত চলচ্চিত্র
১৯৫০-এর দশকের পটভূমিতে চলচ্চিত্র
১৯৭০-এর দশকের পটভূমিতে চলচ্চিত্র
গোল্ডক্রেস্ট ফিল্মসের চলচ্চিত্র
মেট্রো-গোল্ডউইন-মেয়ারের চলচ্চিত্র
পাইনউড স্টুডিওজে ধারণকৃত চলচ্চিত্র
বাফটা বিজয়ী (চলচ্চিত্র)
পিংক ফ্লয়েডের ভিডিও অ্যালবাম
১৯৮০-এর দশকের ইংরেজি ভাষার চলচ্চিত্র
পরাবাস্তববাদী চলচ্চিত্র